OzLabs/hebrew-wiki-articles huggingface dataset:
כיאונה (בת ארקטורוס)

במיתולוגיה היוונית, כִיאוֹנֵה (ביוונית עתיקה: Χιόνη; מהמילה χιών, "שלג") הייתה בת זוג של בוריאס.

פסאודו-פלוטרכוס מחשיב אותה כבתו של ארקטורוס (Ἀρκτοῦρος); מספרים שהיא נחטפה על ידי בוריאס והובאה על ידו להר ניפנטס, שם ילדה את בנם הורפקס, שלימים ירש את כס המלכות של המלך הניוכוס; נאמר כי ההר נקרא "המיטה של בוריאס" מאותה נסיבות.<ref></ref> שמו של הירפקס אינו ידוע אחרת, אך איליאנוס מזכיר את בוריאס וכיאונה כהורים לשלושה כוהני אפולו ההיפרבוראים;<ref></ref> לפי דיודורוס סיקולוס, שושלת שלמה של מלכים וכמרים היפרבוראים טענה למוצאם מבוריאס.<ref></ref>

== קישורים חיצוניים ==
* 

== הערות שוליים ==

קטגוריה:דמויות מהמיתולוגיה היוונית
כיאונה (אם פריאפוס)

במיתולוגיה היוונית, כִיאוֹנֵה (יוונית עתיקה: Χιόνη, מהמילה היוונית ל"שלג") היא נימפה ואמו של פריאפוס.

בסכוליה על תאוקריטוס, פריאפוס הגיע מיחסים של דיוניסוס עם כיאונה,<ref></ref> בעוד שבמסורת המיתולוגית העשירה של פריאפוס נקרא בדרך כלל אפרודיטה כאמו.

== הערות שוליים ==

קטגוריה:נימפות
נחל חלב

נחל חלב הוא אחד מיובליו של נחל גוש חלב שהוא אחד מיובליו של נחל דישון. אורכו של הנחל הוא כשני קילומטרים.

== גאוגרפיה ==
מוצא הנחל הוא בגובה 800 מטרים מעל גובה פני הים, במורדות הצפוניים של ג'ש (גוש חלב).<ref></ref> הנחל זורם צפונה, באמצעו יש את "בריכת חלב"<ref></ref> המכונה גם "העין הכחולה",<ref></ref><ref></ref> ובסופו הוא נשפך לנחל גוש חלב, בגובה 600 מטרים מעל פני הים.

ליד חיבור הנחל עם נחל גוש חלב נמצא מעיין "עין חלב".<ref></ref>

== הערות שוליים ==

קטגוריה:הגליל העליון: נחלים
קטגוריה:גוש חלב
פרנסיס מקגוורן

פרנסיס אדוארד מקגוורן (באנגלית: Francis Edward McGovern; ) היה עורך דין ופוליטיקאי אמריקאי מוויסקונסין, איש המפלגה הרפובליקנית עד1934, ולאחר מכן המפלגה הדמוקרטית, שכיהן כמושל ויסקונסין ה-22 בשנים 1911–1915. בתחילת כהונתו כמושל הוא קידם סדרה של הישגים פרוגרסיביים באמצעות צעדי חקיקה. כבעל ברית קרוב לשעבר של הסנאטור רוברט לה פולט, קיימו השניים שביתת נשק לטובת בחירתו של מקגוורן לתקופת כהונה שנייה כמושל ב-1912. בשנים 1913–1916 הפכו השניים ליריבים מרים, ומקגוורן לא נבחר לתקופת כהונה נוספת ופרש מהחיים הפוליטיים.
==ראשית חייו==
פרנסיס מקגוורן נולד בכפר אלקהרט לייק שבוויסקונסין. ב-1890 הוא סיים את לימודיו באוניברסיטת ויסקונסין–מדיסון ושימש כמנהל בית ספר תיכון בערים ברודהד ואפלטון שבוויסקונסין. הוא למד משפטים, וב-1897 התקבל ללשכת עורכי הדין והחל לעסוק במקצוע במילווקי.
==קריירה פוליטית==
ב-1904 נבחר מקגוורן כפרקליט המחוז במילווקי, ושימש בתפקיד עד 1908. באותה שנה הוא התמודד על מושב בסנאט של ארצות הברית אך נוצח. בשנים 1910 ו-1912 נבחר מקגוורן כמושל ויסקונסין. הוא תמך באגף הפרוגרסיבי של המפלגה הרפובליקנית בראשות רוברט לה פולט. ב-1912 הוא הסתכסך עם לה פולט כאשר תמך בתאודור רוזוולט למועמדות המפלגה לנשיאות. אף על פי כן, תמך לה פולט בבחירתו לתקופת כהונה שנייה כמושל ב-1912, וב-1914 פעל למען תבוסתו, בשיתוף פעולה עם הרפובליקנים השמרנים מתנגדי המיסוי שהתנגדו לתוכניתו של מקגוורן להנהגת מס הכנסה מדינתי. באותה שנה הוא ניסה שוב להתמודד לסנאט והובס שוב.
==שנותיו האחרונות==
לאחר תום כהונתו כמושל, חידש מקגוורן את עיסוקו בעריכת דין. עם פרוץ מלחמת העולם הראשונה הוא התגייס לצבא ארצות הברית כקצין בדרגת מייג'ור, ושירת בפרקליטות הצבאית של הדיוויזיה ה-18. ב-1921 הוא חיש את עיסוקו בעריכת דין במילווקי וב-1923 שימש כנשיא לשכת עורכי הדין של העיר. הוא גם היה חבר הוועד המנהל של לשכת עורכין הדין של ויסקונסין.

פרנסיס מקגוורן נפטר במילווקי ב-16 במאי 1946. הוא נטמן בבית הקברות פורסט הום שבעיר.
== לקריאה נוספת ==
<div style="direction: ltr;">
* [https://archive.org/details/biographicaldire0004unse/page/1742/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1742-1743
</div>

==קישורים חיצוניים==

* [https://www.nga.org/governor/francis-e-mcgovern/ פרנסיס מקגוורן] באתר אגודת המושלים הלאומית 
* [https://politicalgraveyard.com/bio/mcgovern.html#376.80.28 פרנסיס מקגוורן] באתר The Political Graveyard 
* 

==הערות שוליים==

קטגוריה:מושלי ויסקונסין
קטגוריה:מושלי מדינות ארצות הברית מהמפלגה הרפובליקנית
קטגוריה:קצינים אמריקאים במלחמת העולם הראשונה
קטגוריה:בוגרי אוניברסיטת ויסקונסין–מדיסון
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1866
קטגוריה:אמריקאים שנפטרו ב-1946
ג'באל אל-בוטם

גְ'בָּאל אל-בּוטם (בערבית: جبال البطم; תעתיק: ג'באל אלבטם. הגייה: האות ט' נהגית קצר ביותר) הוא כפר שיעי לבנוני בנפת צור, מחוז דרום לבנון.

== מיקום וגאוגרפיה ==
הכפר שוכן על שתי גבעות סמוכות, בגובה ממוצע של 360 מטרים מעל פני הים, כ-20 קילומטרים מזרחית לעיר צור, כ-12 קילומטרים בקוו אווירי צפונית לגבול ישראל (זרעית). הכפר שוכן כ-3.5 קילומטרים מזרחית לכפר זיבקין וכ-3.5. קילומטרים דרומית לכפר צדיקין. הגבעות באזור כולו נקראות "ג'באל בוטם".

== אטימולוגיה ==
פירוש המלה הראשונה, בערבית הוא "הרים" או "גבעות" ופירוש המלה השנייה הוא פיסטוק שגדל בכל אזור ג'באל אל-בוטם.<ref></ref>

== אוכלוסייה ==
כ-99% מתושבי הכפר הם מוסלמים שיעים. בשנת 2014 היו רשומים 1,281 בעלי זכות בחירה לפרלמנט הלבנוני, שכתובתם הייתה בג'באל אל-בטם.<ref></ref>

== כלכלה ==
תושבי הכפר מתפרנסים מחקלאות: מטעים, טבק וגידול בעלי חיים.

חלק מהתושבים היגרו לארצות אחרות ומסייעים לקרוביהם בכפר.

== מלחמת חרבות ברזל ==
במסגרת מלחמת חרבות ברזל תקף צה"ל מטרות של החזבאללה בכפר ובסביבתו.<ref></ref><ref></ref>

== הערות שוליים ==

קטגוריה:מחוז דרום לבנון: יישובים
ג'ורג'יה (SSGN-729)

ג'ורג'יה (SSBN-729/SSGN-729) (באנגלית: USS Georgia), היא צוללת גרעינית מסדרת אוהיו של צי ארצות הברית והיא נקראת על שם מדינת ג'ורג'יה.

== בנייה ==
ב-20 בפברואר 1976 הוענק לחברת ג'נרל דיינמיקס החוזה לבניית הצוללת, שהחלה את דרכה במספנת גרוטון, קונטיקט. ב-6 בנובמבר 1982, הושקה הצוללת חגיגית. ב-11 בפברואר 1984, נמסרה לידי צי ארצות הברית.

צוללת ג'ורג'יה נבנתה במקור כנושאת טילים בליסטיים, אך ב-2008 עברה שינוי מקיף והותאמה לשאת מספר גדול של טילי שיוט. שינוי זה הפך אותה לכלי נשק רב-תכליתי, המסוגל לתקוף מטרות יבשתיות וימיות במרחקים עצומים.

הצוללת יכולה לשאת 154 טילי טומהוק, לטווח של 2,500 ק"מ ועם ראש נפץ של 450 ק"ג.

== שירות ==
מאז כניסתה לשירות ב-2008, היא ביצעה מגוון רחב של משימות, כולל פריסות ארוכות ופעילות מבצעית באזורים שונים בעולם. למרות מספר תקלות טכניות, בשנת 2010, התגלה בורג שנתקע בגלגלי ההפחתה של הצוללת. תקלה זו גרמה לנזק משמעותי והובילה לתקופה ארוכה של תיקונים.

ב-2015, בעת כניסה לבסיס הצוללות, הצוללת התנגשה במצוף תעלה וכתוצאה מכך קורקעה. התאונה גרמה לנזק חיצוני לצוללת.

ב-2022, כאשר הצוללת "ג'ורג'יה" עגנה בגיברלטר, שהיא טריטוריה בריטית מעבר לים, משרד החוץ הספרדי הגיש מחאה רשמית בטענה שספרד לא קיבלה הודעה מוקדמת על כוונת הצוללת לעגון בגיברלטר, מה שנחשב הפרה של הפרוטוקולים הדיפלומטיים.ארצות הברית הגנה על זכותה להפעיל את הצוללת באזור הבינלאומי, והדגישה כי גיברלטר היא טריטוריה בריטית.

באוגוסט 2024, USS ג'ורג'יה קיבלה הוראה מהפנטגון לעבור מהים התיכון שבתחום פיקוד אירופה למימי המזרח התיכון שבתחום האחריות של פיקוד המרכז וזאת כגורם הרתעה מפני מתקפה איראנית צפויה על ישראל.

== קישורים חיצוניים ==

== הערות שוליים ==

קטגוריה:צוללות גרעיניות אמריקאיות
קטגוריה:צי ארצות הברית: כלי שיט
זכויות המושבות נבחנו

החוברת של הופקינס הופצה בהרחבה ב[[שלוש עשרה המושבות]]
זכויות המושבות נבחנו היה חיבור רב השפעה שפורסם ב-1764 על ידי האב המייסד סטיבן הופקינס.<ref>[https://books.google.com/books?id=VQ0fgo5v6e0C&pg=PA66 The Chronology of American Literature: America's Literary Achievements from the Colonial Era to Modern Times]</ref> הוא זכה לתפוצה נרחבת ועורר הסכמה חמה בכל המושבות. ההיסטוריון תומאס ביקנל כינה אותו "המסמך המדהים ביותר שפורסם בתקופה שקדמה למלחמת המהפכה".<ref></ref> מושל מסצ'וסטס, תומאס האצ'ינסון, כתב כי "הוא עוצב בסגנון גבוה יותר מכל מה שנשלח על ידי מושבות אחרות". עם מאמר זה, הופקינס הפך לרוד איילנד למה שסמואל אדמס היה למסצ'וסטס ומה שתומאס ג'פרסון היה לווירג'יניה. הוא הודפס בהרחבה, והופקינס זכה להכרה כאחד ממנהיגי דעת הקהל במושבות.

== הערות שוליים ==

קטגוריה:המהפכה האמריקאית
נדב אלימלך

נדב אלימלך (נולד ב-3 במרץ 1991) הוא עיתונאי ישראלי המשמש כתב פוליטי בערוץ החדשות i24NEWS. בעבר כתב ומגיש בערוץ הכנסת.

==ביוגרפיה==
נולד וגדל בקריית שמונה. למד בתיכון אורט דנציגר בעיר.

בשנת 2009 התגייס לצה"ל ושירת בחיל התותחנים, שימש כמפקד צוות בתותחנים במסלולי טירונים והכשרת לוחמים.

במהלך הלימודים האקדמיים במכללת הדסה בירושלים עבד במרכז המבקרים של הכנסת.

בסוף 2016 התחיל לעבוד בערוץ הכנסת כתחקירן והיה עורך תוכן של תוכנית חדשות ומגזין.

בהמשך הגיש לסירוגין את תוכניות האקטואליה של ערוץ הכנסת "על סדר היום" "תא הכתבים" "היום בכנסת" ו"הזירה המרכזית". בנוסף הגיש מדי חמישי את תוכנית "עשרת הגדולים" לצדו של יניר קוזין.

בנובמבר 2022 החל לשמש כתב הפוליטי והפרלמנטרי של העיתון מעריב במקום אריק בנדר במקביל לעבודתו בערוץ הכנסת.

במרץ 2024 הצטרף לערוץ החדשות בעברית של i24NEWS ומשמש ככתב פוליטי.

הוא בוגר תואר ראשון בלימודי פוליטיקה ותקשורת במכללת הדסה בירושלים.

אלימלך נשוי לדורין ואב לשניים. מתגורר בירושלים.

==קישורים חיצוניים==
* 
* 
* 
* [https://www.i24news.tv/he/authors/נדב-אלימלך נדב אלימלך], באתר i24NEWS
* 

==הערות שוליים==

קטגוריה:עיתונאים ישראלים
קטגוריה:כתבים פרלמנטריים ישראלים
קטגוריה:מגישים בערוץ כנסת
קטגוריה:סגל מעריב
קטגוריה:סגל i24NEWS
קטגוריה:בוגרי המכללה האקדמית הדסה ירושלים
קטגוריה:בוגרי תיכון דנציגר (קריית שמונה)
קטגוריה:ישראלים שנולדו ב-1991
מילטון ריד

מילטון רתרפורד ריד (באנגלית: Milton Rutherford Reid; 29 באפריל 1917 – 1987) היה שחקן בריטי-הודי.

==ביוגרפיה==
בערך בהיותו בן 20 החל ריד את דרכו בעולם הקולנוע. תפקידו הבולט הראשון היה בסדרת הטלוויזיה "אייבנהו", שבה כיכב מאוחר יותר גם רוג'ר מור. ב-1959 השתתף בסרט "האיש שלנו בהוואנה".

ריד הופיע בשלושה סרטי ג'יימס בונד: כאחד משומריו של ד"ר יוליוס נו ("ד"ר נו", כשומר מקדש ("קזינו רויאל"), וכסנדור, יריבו של רוג'ר מור בקרב על הגג ("המרגלת שאהבה אותי").

הוא רצה לככב בסרט "גולדפינגר" בתור , אך מכיוון שכבר שיחק ב"ד"ר נו" החליטו המפיקים להחליפו בהרולד סאקאטה. קודם לכן הזמין רייד את סאקאטה לתחרות היאבקות והתפקיד יינתן למנצח, אך כאמור הדבר לא נעשה בשל בחירת המפיקים בסאקאטה.

ריד מת לכאורה מהתקף לב ב-1987. מותו הוא בגדר תעלומה בגלל תאריכי המוות הסותרים וגם משום שמת באלמוניות יחסית בהודו.

==קישורים חיצוניים==

==הערות שוליים==

קטגוריה:שחקנים בסרטי ג'יימס בונד
קטגוריה:בריטים שנולדו ב-1917
קטגוריה:בריטים שנפטרו ב-1987
גנום כלורופלסטי

גנום כלורופלסטי הוא ה-DNA הממוקם בכלורופלסטים, שהם אברונים פוטוסינתטיים הממוקמים בתוך התאים של כמה אורגניזמים אוקריוטיים כמו צמחים. כלורופלסטים, כמו סוגים אחרים של פלסטידים, מכילים גנום נפרד מזה שבגרעין התא. קיומו של DNA של כלורופלסט זוהה בשיטות ביוכימיות ב-1959 ואושר במיקרוסקופ אלקטרונים ב-1962. הגילויים שהכלורופלסט מכיל ריבוזומים ומבצע סינתזת חלבונים גילו שהכלורופלסט הוא חצי אוטונומי מבחינה גנטית. רצפי הגנום המלאים הראשונים של הכלורופלסט פורסמו ב-1986,בשיח הטבק Sugiura ועמיתיו ומרצ'נטיה פולימורפה , מאז רוצפו מספר רב של גנומים של כלורופלסט ממינים שונים.

==קישורים חיצוניים==

==הערות שוליים==

קטגוריה:אנטומיה תאית
קטגוריה:כרומוזומים
קטגוריה:DNA
קטגוריה:פוטוסינתזה
אתל קיין

היידן סילאס אנהדוניה (באנגלית: Ethel Cain; נולדה ב-24 במרץ 1998), הידועה באופן מקצועי בשם אתל קיין היא זמרת-יוצרת, מפיקת תקליטים ודוגמנית אמריקאית. תוך כדי לקיחת השראה ממוזיקה נוצרית ומזמורים גרגוריאנים, עם מילים המתמקדות בנושאים נוסטלגיים ודרום גותיים, המוזיקה שלה נקשרת לז'אנרים כמו אמביינט, אינדי רוק ופולק עכשווי. היא הוציאה מספר פרויקטים קטנים בפלטפורמות סטרימינג תחת כינויים שונים, לפני שהחלה באופן רשמי את הפרויקט הראשי שלה באמצע 2019.

בשנת 2022, קיין הוציאה את אלבום האולפן הראשון שלה בשם Preacher's Daughter , שזכה לשבחים רבים מצד מבקרי מוזיקה - שרבים מהם כינו אותו אחד האלבומים הטובים של השנה.

קטגוריה:זמרות אמריקאיות
תמר רז-נחום

תמר רז-נחום (נולדה ב-1968) היא פרופסור לכימיה, המכהנת כנשיאת מכללת עזריאלי.

==ביוגרפיה==
תמר רז-נחום נולדה וגדלה בירושלים. היא למדה לתואר ראשון בכימיה מורחב באוניברסיטה העברית בירושלים אותו סיימה בהצטיינות בשנת 1992, לאחריו המשיכה במסלול ישיר לדוקטורט במחלקה לכימיה פיזיקלית תאורטית אותו סיימה בשנת 1996. בהמשך שימשה כחוקרת במרכז מקס פלנק לחקר פיזיקה קוונטית במינכן, גרמניה, ובשנים 1998-1999 חזרה לחקור במרכז פריץ הבר לחקר דינמיקה מולקולרית באוניברסיטה העברית כפוסט-דוקטורנטית. בשנה האחרונה ללימודי הדוקטורט שלה הצטרפה לפרויקט "מכללות" של הרשות לפיתוח ירושלים והייתה אחראית על ריכוז כל הוועדות לתוכניות הלימודים השונות.

בשנת 1999 הצטרפה לסגל מכללת עזריאלי עם פתיחתה והחלה ללמד קורסים בתחום הכימיה הפיזיקלית. לאורך השנים כיהנה בשורת תפקידים במכללה, החל מיו"ר וועדת ההוראה, ראש תחום כימיה ויו"ר וועדת קבלה. בשנת 2010 יזמה והקימה את יחידת המחקר של המכללה ועמדה בראשה במשך כשנתיים. באותה שנה גם יזמה והקימה את המרכז לקידום ההוראה והלמידה ועמדה בראשו במשך 6 שנים. בשנת 2015 מונתה לרקטורית המכללה והובילה את הפיתוח האקדמי וההנהלה האקדמית של המכללה עד מינויה ביולי 2023 לנשיאת המכללה.

מחקרה של פרופסור רז-נחום הוא בתחום הדינמיקה המולקולרית,. היא בונה סימולציות ממוחשבות למערכות רב-אטומיות ומשתמשת בתורת האינפורמציה לתהליכים פיזיקליים, כימיים ואף ביולוגיים. רז נחום פרסמה מעל 25 מאמרים בעיתונות הבינלאומית, פרקים בשני ספרים, ספר ומדריך למידה בנושא דינמיקה של תהליכים כימיים במסגרת האוניברסיטה הפתוחה ומספר מאמרים בכתב העת הוראה באקדמיה בו הייתה גם חברה במערכת המייעצת במשך כעשור.

==קישורים חיצוניים==
* [https://jerusalem.mynet.co.il/local_news/article/m_414417/ הירושלמים: תכירו את פרופ' תמר רז נחום]
* [https://www.youtube.com/watch?v=b4bn4ksj9Ec/ פרופ' תמר רז נחום, נשיאת מכללת עזריאלי במסר לקהילת המכללה בעקבות מלחמת חרבות בזרל]

קטגוריה:כימאיות ישראליות
קטגוריה:נשיאי מכללות בישראל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1968
קטגוריה:ישראלים שנולדו ב-1968
Preacher's Daughter

Preacher's Daughter הוא אלבום האולפן הראשון של הזמרת-יוצרת ומפיקת התקליטים האמריקאית אתל קיין, שיצא ב-12 במאי 2022, דרך חברת התקליטים שלה, Daughters of Cain. זהו אלבום קונספט היוצר נרטיב בהשראת חייה האישיים של האמנית כבת דיאקון ובמרכזו דמויות בדיוניות. מבחינה קולית, הוא מתנסה במוזיקת פולק, אמריקנה, סלואו קור וז'אנרים אחרים. לאלבום קדמו יציאתם של שלושה סינגלים בין מרץ לאפריל 2022: "Gibson Girl", "Strangers" ו-"American Teenager".

עם יציאתו, האלבום זכה להערכה מצד מבקרי המוזיקה על הפקתו, אחידותו, הסיפוריות וכתיבת השירים. רבים מהם כינו אותו כאחד האלבומים הטובים של השנה. כדי לקדם את בת הכומר, קין יצאה לשני סיבובי ההופעות הראשונים שלה, סיבוב ההופעות של Freezer Bride בשנת 2022 וסיבוב ההופעות של Blood Stained Blonde בשנת 2023, בצפון אמריקה, אירופה ואוסטרליה.

== קישורים חיצוניים ==

קטגוריה:אלבומי 2022
הוא כאן

"הוא כאן" הוא סינגל שהוקלט על ידי הזמרת הישראלית קורין אלאל. את השיר הוציאה ביוני 1992 לאור חברת התקליטים NMC, כסינגל השישי והאחרון מתוך אלבומה החמישי של הזמרת, "זן נדיר".

== על השיר ==
"הוא כאן" נכתב והולחן על ידי עוזי בן כנען ואלאל בהתאמה. על הפקתו המוזיקלית הייתה יהודית רביץ אחראית. השיר מתאר בוקר, בו כל פרט קטן בסביבה מדגיש תחושת נוכחות וחברות. בשני הבתים הראשונים, הדוברת מתארת כיצד היא מקבלת את היום החדש באמצעות פעולות כמו פתיחת החלונות, הרמת התריסים והסטת הווילונות. לאחר מכן נודע כי היא אינה לבד, שיש מישהו איתה, עם הדגשה על כך שהוא "כאן". בקטע מעבר מתוארת פריחה של חרציות וכורכומים. אחר כך חוזרת המנטרה על פיה ישנה לצד הדוברת דמות נוספת.

בבית השלישי, אלאל מתארת את "הקפה של הבוקר", שהוא ערב לחיך. בנוסף, מספרת על סיטואציה אינטימית שבה שתי ידיים אוחזות בספלים. כשבפנים ובחוץ נשמעים מסרים של נוכחות וחברות מעביר השיר תחושה חזקה של נחמה וביטחון, מעצם הידיעה שיש מישהו לידה.

== עטיפה ==
בעטיפה יש ציור של בניין עם חלונות פתוחים. בחלונות נראים דמויות שונות: דמות עם שיער קוצני מחזיקה כרזה עם הכיתוב "בוקר טוב", דמות עם שיער בהיר וידיים על הראש, ודמות עם בועת דיבור שבה כתוב "הוא כאן".

בחלונות התחתונים רואים דמות עומדת בתנוחה רגועה עם ידיים על המותניים, דמות עם ידיים מורמות ומחייכת, ודמות מנפנפת עם חיוך ובועת דיבור שאומרת "2:30". מעל הבניין יש אנטנה.

== הצלחה מסחרית ==
"הוא כאן" לא זכה להצלחה במצעד הפזמונים השבועי של רשת ג'. ב-6 בספטמבר נכנס לדירוג במקום ה-30 והאחרון. הוא יצא ממנו בשבוע שאחר כך. עם זאת, במצעד של גלי צה"ל הגיע למקום העשירי.

== מיקומי שיא ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי עוזי בן כנען
קטגוריה:שירים שהולחנו על ידי קורין אלאל
קטגוריה:שירים שהופקו על ידי יהודית רביץ
קטגוריה:סינגלים בהוצאת NMC יונייטד אנטרטיינמנט
אבולוציה מולקולרית

אבולוציה מולקולרית הוא תחום מחקר המתאר את תהליך השינוי בהרכב הרצף של מולקולות בתא לאורך דורות. התחום מתאר כיצד DNA ו/או RNA תורשתי משתנים לאורך זמן אבולוציוני, ואת ההשלכות של דבר זה על חלבונים ורכיבים אחרים של תאים ואורגניזמים. אבולוציה מולקולרית היא הבסיס לגישות פילוגנטיות לתיאור עץ החיים. אבולוציה מולקולרית חופפת לגנטיקה של אוכלוסיות, במיוחד בטווחי זמן קצרים. נושאים באבולוציה מולקולרית כוללים את מקורותיהם של גנים חדשים, האופי הגנטי של תכונות מורכבות , הבסיס הגנטי של הסתגלות אבולוציונית והִתְמַיְּנוּת מינים, ביולוגיה התפתחותית אבולוציונית ודפוסים ותהליכים העומדים בבסיס השינויים בגנום במהלך האבולוציה.

==היסטוריה של המחקר==
ההיסטוריה של האבולוציה המולקולרית מתחילה בתחילת המאה ה-20 עם ביוכימיה השוואתית, וחקר של שימוש בשיטות "טביעת אצבע" כגון מבחני חיסון, אלקטרופורזה של ג'ל וכרומטוגרפיה בנייר בשנות ה-50 כדי לחקור חלבונים הומולוגיים . פיתוח שיטות של ריצוף חלבון אפשרה לביולוגים מולקולריים ליצור פילוגניות המבוססות על השוואת רצפים, ולהשתמש בהבדלים בין רצפים הומולוגיים כשעון מולקולרי כדי להעריך את הזמן מאז האב הקדמון המשותף האחרון. בסוף שנות ה-60, הכמות הגדולה להפתיע של סטייה מולקולרית בתוך ובין מינים שימשה השראה לפיתוח תיאוריה הנייטרלית של אבולוציה מולקולרית . התיאוריה הנייטרלית סיפקה גם בסיס תאורטי לשעון המולקולרי, אם כי אין בה צורך לתקפות השעון. לאחר שנות ה-70, ריצוף חומצות גרעין אפשר לאבולוציה המולקולרית להגיע מעבר לחלבונים לרצפי רנ"א רִיבּוֹזוֹמִי שמורים מאוד, דבר שיצר בסיס להמשגה מחודשת של ההיסטוריה המוקדמת של החיים. בשנת 1982, נוסדה החברה לביולוגיה מולקולרית ואבולוציה .

==קישורים חיצוניים==

==הערות שוליים==

קטגוריה:אבולוציה
קטגוריה:ביולוגיה מולקולרית
יעקב זק

יעקב זק (ברוסית: Яков Израилевич Зак; 20 בנובמבר 1913 - 28 ביוני 1962) היה פסנתרו סובייטי ממוצא יהודי. בשנת 1966 הוא קיבל תואר אמן העם של ברית המועצות.
==קורות חיים==
יעקב זק נולד בשנת 1913 באודסה (אז בתחומי האימפריה הרוסית כיום באוקראינה). הוא גדל בעירו ולמד נגינה במספר מוסדות חינוך בעיר. בשנת 1932 הוא סיים לימודים באקדמיה למוזיקה ונסע לקונסרבטוריון של מוסקבה בה עבר השתלמויות אצל היינריך נויהאוס.

בשנת 1935 הוא לראשונה הופיע מפני קהל ובאותה שנה זכה בתחרות של פסנתרנים סובייטיים. בשנת 1937 הוא זכה בתחרות הבין-לאומית ע"ש שופן לפסנתר בורשה וקיבל הכרה בין-לאומית על יכולתו.

זק הופיע בקונצרטים רבים ברחבי ברית המועצות, אירופה ואמריקה. בנוסף להופעות סולו הוא ניגן עם "רבעיית התיאטרון הגדול" וכדואט לצד אמיל גיללס.

הופעות של זק כללו בין היתר יצירות של לודוויג ון בטהובן, פרדריק שופן, פרנץ שוברט, יוהנס ברהמס ומלחנים של המאה ה-20 סרגיי פרוקופייב וסרגיי רחמנינוב.

בשנת 1935 זק החל ללמד בקונסרבטוריון של מוסקבה, בשנת 1947 מונה לפרופסור ובשנת 1965 לראש קתדרה.

זק היה חבר בצוות שופטים של "תחרות שופין" בשנים 1955 ו-1960.

זק כתב מספר מאמרים על שיטות לימוד נגינת פסנתר ופעילות של פסנתרנים סובייטים ידועים.

על פעילותו המוזיקלית לזק הוענקו מספר עיטורים. בשהת 1966 הוא קיבל תואר אמן העם של ברית המועצות.

יעקב זק נפטר בשנת 1976 במוסקבה ונטמן בבית העלמין קונצבסקויה.

==קישורים חיצוניים==

* [https://web.archive.org/web/20120614123324/http://mosconsv.ru/ru/person.aspx?id=128391 ביוגרפיה] 

קטגוריה:פסנתרנים רוסים
קטגוריה:פסנתרנים יהודים
קטגוריה:יהודים סובייטים
קטגוריה:סגל הקונסרבטוריון של מוסקבה
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:בוגרי הקונסרבטוריון של מוסקבה
קטגוריה:אישים הקבורים בבית העלמין קונצבסקויה
קטגוריה:ילידי 1913
קטגוריה:נפטרים ב-1976
ולנטין פבריקנט

ולנטין פבריקנט (ברוסית: Валентин Александрович Фабрикант; 9 באוקטובר 1907 - 3 במרץ 1991) היה פיזיקאי סובייטי ממוצא יהודי. הוא התמחה באופטיקה.
==קורות חיים==
ולנטין פבריקנט נולד בשנת 1907 במוסקבה למשפחה יהודית. אביו היה פרופסור לאגרונומיה, יליד מוהילב. 

פבריקנט סים לימודי בית ספר ובשנת 1925 החל לימודים באוניברסיטת מוסקבה אותה סיים בשנת 1930. לאחר סיום הלימודים הוא החל לעבוד במכון לאלטקוטכניקה ובהמלצת סרגיי ואווילוב החל ללמד במכון האנרגיט של מוסקבה.

החל נשנת 1932 פבריקנט עסק בחקר תופאות אופטיות בפריצה חשמלית בגזים. על מכלול עבודות בתחום זה בשנת 1935 הוא קיבל תואר שווה ערך לתואר שלישי. בשנת 1939 הוא סיים עבודת פוסט-דוקטורט במכון לבדב לפיזיקה.

בשנת 1948 ביחד עם לאוניד ביברמן פבריקנט ביצע ניסוי בתחום חקר גליות של אלקטרון בודד.

פבריקנט המשיך במחקרים בתחום אופטיקה ותאורייה של לייזרים.

פבריקנט היה מלמד במכון האנרגטי של מסוקבה משנת 1930, מונה לפרופסור ובשנים 1943-1977 היה ראש קתדרה.

פבריקנט היה חבר באקדמיה למדעי החינוך של ברית המועצות והשתתף באופן פעיל בעיבוד עקרונות להוראת פיזיקה בבתי הספר. הוא היה חבר מערכת של מספר כתבי עת לרבות "קוואנט" לילדי בית ספר שוחררי מדע. הוא הדריך למעל ל-20 עבודות תואר שלישי ופוסט-דוקטורט.

פבריקנט קיבל מספר עיטורים, פרס ברית המועצות בשנת 1951 ומדליית זהב על שם ואווילוב בשנת 1965.

בשנת 1991 פבריקנט נפטר במוסקבה ונטמן בבית העלמין וגנקובסקויה.

==קישורים חיצוניים==
* [https://ufn.ru/ufn91/ufn91_6/Russian/r916i.pdf ביוגרפיה] 

קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:בוגרי אוניברסיטת מוסקבה
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:אישים הקבורים בבית העלמין וגנקובסקויה
קטגוריה:ילידי 1907
קטגוריה:נפטרים ב-1991
ספוטניק (משגר לוויינים)

ספוטניק (ברוסית: Спутник) היה משגר שפותח על בסיס הטיל הבליסטי R-7. הוא שימש לשיגור למסלול של לוויין ראשון בעולם "ספוטניק 1"?

המשגר פותח בהובלת סרגיי קורוליוב בOKB-1 (כיום תאגיד הטילים והחלל אנרגיה) על בסיס הטיל הבליסטי R-7 שפותח במשרד. במשגר הורד ראש קרבי וחלק גדול של מערכת הניווט. שלב הראשון כלל 4 מנועים והשלב השני כלל מנוע בודד. כל המנועים היו מופעלים בו-זמנית.

השיגור הראשון בוצע ב4 באוקטובר 1957 עם לוויין ראשון בעולם "ספוטניק 1". בהמשך בוצע שינוי מוצלח נוסף.

בהמשך בוצע שדרוג המשגר והוא היה יכול להביא למסלול משקל של 1,300 ק"ג. השיגור הראשון נכשל לאחר 102 שניות של טיסה. הדיגו שהיה ב-15 במאי 1958 היה מוצלח.

לא היו שיגורים נוספים.

==קישורים חיצוניים==

* [https://web.archive.org/web/20050103170537/http://www.tsenki.com/Roket1Show.asp?RoketID=8 תיאור המשגר] 
* [http://www.astronautix.com/s/sputnik8a91.html Encyclopedia Astronautica Sputnik (אנגלית)]
* [https://space.skyrocket.de/doc_lau/sputnik.htm רשימת שיגורים]

קטגוריה:משגרים סובייטיים
ביולוגיה התפתחותית אבולוציונית

ביולוגיה התפתחותית אבולוציונית (כינוי לא רשמי, evo-devo) היא תחום מחקר ביולוגי המשווה את תהליכי ההתפתחות של אורגניזמים שונים (ברמת הפרט - לדוגמה מתא מופרה לעובר ומשם לתינוק, ילד ואדם בוגר) כדי להסיק כיצד התקיימו תהליכי אבולוציה של תהליכי התפתחות.
גנים הוקסים הומולוגיים בבעלי חיים שונים כמו חרקים ובעלי חוליות שולטים בהתפתחות העוברית ומכאן בצורת גופים בוגרים. גנים אלה נשמרו מאוד במהלך מאות מיליוני שנים של אבולוציה.]]
מקור התחום הוא מתחילת המאה ה-19. באותה תקופה עמדו חוקרי אמבריולוגיה בפני תעלומה: זואולוגים לא ידעו כיצד נשלטת ההתפתחות העוברית ברמה המולקולרית. צ'ארלס דרווין ציין באמצע המאה ה-19 כי קיום עוברים דומים מרמזים על מוצא משותף. עם זאת במשך יותר ממאה שנים לא הושגה התקדמות משמעותית בתחום. בשנות ה-70 של המאה ה-20 פיתוח טכנולוגיית DNA רקומביננטי הפגיש את האמבריולוגיה עם הגנטיקה המולקולרית. גילוי של גנים הומיוטיים המווסתים התפתחות במגוון רחב של יצורים אאוקריוטים היה גילוי מוקדם מרכזי בתחום.

התחום מורכב ממספר מושגי ליבה אבולוציוניים. מושג אחד הוא הומולוגיה עמוקה , הממצא לפיו איברים שונים כמו עיניהם של חרקים, בעלי חוליות ורכיכות מסוג סילוניות, שבמשך זמן רב חוקרים חשבו כי התפתחו בנפרד, נשלטים על ידי גנים דומים כמו pax-6 , מתוך ערכת הכלים הגנומית של evo-devo . גנים אלה הם עתיקים, מאחר שיש להם רצף שמור עם תכונת שימוריות גבוה מאוד בקרב המערכות הטקסונומיות; הם יוצרים את הדפוסים בזמן ובמרחב שמעצבים את העובר, ובסופו של דבר יוצרים את תוכנית הגוף של האורגניזם. מושג אחר הוא שאין הבדל גדול בין הגנים המבניים של מינים שונים, כגון גנים המקודדים אנזימים; מה שכן שונה הוא האופן שבו ערכת הכלים הגנטית מבצעת ביטוי גנים (בקרת גנים). גנים אלו נמצאים בשימוש חוזר, ללא שינוי, פעמים רבות בחלקים שונים של העובר ובשלבי התפתחות שונים, יוצרים מפל מורכב של בקרה, הפעלה וכיבוי של גנים מווסתים אחרים כמו גם גנים מבניים בדפוס מדויק. שימוש חוזר פליאוטרופי מרובה זה מסביר מדוע הגנים הללו נשמרים מאוד, שכן לכל שינוי יהיו השלכות שליליות רבות בהקשר של ברירה הטבעית.

קטגוריה:ביולוגיה אבולוציונית
קטגוריה:ביולוגיה התפתחותית
אננקה (מיתולוגיה)

במיתולוגיה היוונית, אננקה (יוונית עתיקה: Ἀνάγκη, מהשם הנפוץ ἀνάγκη ["כוח, אילוץ, צורך"]), היא ההאנשה האורפית של בלתי נמנע, כפייה והכרח. היא מתוארת בדרך כלל כאוחזת פלך. אחת האלים הקדמוניים היווניים, לידתם של אננקה ואחיה ובן זוגה, כרונוס (האנשה של הזמן, לא להתבלבל עם הטיטאן קרונוס), נחשבו כמציינים את החלוקה בין עידן הכאוס לתחילת קוסמוס. אננקה נחשבת לאלה החזקה ביותר של גורל ונסיבות. בני תמותה ואלים כאחד כיבדו את כוחה וחלקו לה כבוד. היא נחשבת גם לאם הגורלות, ומכאן שהיא נחשבת לישות היחידה שתכריע את החלטותיהם (לפי מקורות מסוימים, מלבד זאוס גם כן). לפי דניאל שוולטר וסטיבן פריזן, היא והגורלות "כולם קשורים מספיק למיתולוגיה היוונית המוקדמת כדי להפוך את מוצאם היווני לסביר".<ref></ref>

הנוסע היווני הקדום פאוסניאס כתב על מקדש בקורינתוס העתיקה שבו סגדו יחד לאלות אננקה וביה (שפירושו כוח, אלימות או חיפזון אלים) באותו מקדש. אננקה מזוהה או מזוהה לעיתים קרובות עם אפרודיטה, במיוחד אפרודיטה אורניה, הייצוג של אהבה שמימית מופשטת; השתיים נחשבו כקשורות, ככוחות לא אנתרופומורפיים יחסית שהכתיבו את מהלך החיים.<ref></ref><ref></ref><ref></ref><ref></ref> מקבילתה הרומאית הוא נקסיטאס ("הכרח").

== במיתולוגיה ==
במיתולוגיה האורפית, אננקה היא ישות שנוצרה בעצמה, שהופיעה עם שחר הבריאה עם צורה בלתי גופנית, נחש, זרועותיה המושטות מקיפות את הקוסמוס. אננקה וכרונוס הם בני זוג, מתערבבים יחד בצורת נחש כקשר סביב היקום. יחד, הם מחצו את ביצת הבריאה הראשונית שחלקיה המרכיבים הפכו לאדמה, שמים וים כדי ליצור את היקום המסודר.<ref></ref> אננקה היא האם (או זהות אחרת) של אדרסטיאה, מפיצת הפרסים והעונשים.<ref></ref>

== קישורים חיצוניים ==

== הערות שוליים ==

קטגוריה:גורל
קטגוריה:האנשה במיתולוגיה היוונית
סקוט פארקור

סקוט פארקור (באנגלית: Scott Farquhar; נולד בדצמבר 1979) הוא מיליארדר ואיש עסקים אוסטרלי, המייסד והמנכ"ל השותף של חברת התוכנה אטלסיאן. פארקור נושא לעיתים קרובות את הכינוי של, "מיליארדר מקרי" לאחר שהוא ושותפו העסקי מייק קאנון-ברוקס הקימו את אטלסיאן במטרה לשחזר את המשכורת ההתחלתית האופיינית בתאגידים של בוגר אוניברסיטה, 48,500 דולר אוסטרלי מבלי שיצטרך לעבוד עבור מישהו אחר.<ref name="admired"></ref><ref name="balance"></ref>

נכון לשנת 2023, השווי הנקי של רכושו מוערך ב-18.16 מיליארד דולר אוסטרלי.<ref name="afr2023"></ref>

פארקור הוא חבר במועצת הטכנולוגיה של אוסטרליה.<ref></ref>

== הקמת אטלסיאן ==
בשנת 2001, מייק קאנון-ברוקס שלח אימייל לחבריו לכיתה באוניברסיטת ניו סאות' ויילס ושאל אם מישהו מהם מעוניין לעזור לו להשיק סטארט-אפ טכנולוגי לאחר סיום הלימודים,<ref name="ApplePodcast"></ref> ופארקור היה היחיד שהשיב. הם הקימו את אטלסיאן בשנת 2002.<ref name="8ATL"></ref><ref name="2SMH"></ref><ref name="10MA"></ref>

ב-26 באפריל 2024, פארקור הודיע על התפטרותו כמנכ"ל משותף של אטלסיאן כדי להתמקד בבילוי משפחתי, בפילנתרופיה ובקידום תעשיית הטכנולוגיה העולמית.<ref></ref>

== קישורים חיצוניים ==

* 

==הערות שוליים==

קטגוריה:בוגרי אוניברסיטת ניו סאות' ויילס
קטגוריה:אנשי עסקים אוסטרלים
קטגוריה:מיליארדרים אוסטרלים
קטגוריה:מייסדי חברות טכנולוגיה
קטגוריה:ילידי 1979
הברחת הילדים מהתיאטרון ההולנדי

ילדים יהודים עם מטפלת באמסטרדם ב-1942 בערך
מעון הילדים בעת פתיחתו ב-29 בדצמבר 1924 מול התיאטרון ההולנדי
הברחת הילדים מהתיאטרון ההולנדי (בהולנדית: Kindersmokkel Hollandsche Schouwburg) הייתה מבצע סודי של קבוצות התנגדות הולנדיות להסתרת ילדים יהודים שנעצרו בתיאטרון ההולנדי ויועדו לגירוש למחנות הריכוז.

את המבצע הוביל מנהל התיאטרון ההולנדי, ולטר סוסקינד, שנהנה מאמונם של הגרמנים בזכות הגרמנית הרהוטה שלו והעובדה שלמד בבית הספר עם קצין האס אס פרדיננד אאוס דר פינטן, שעבד אז באמסטרדם. סוסקינד זייף את פרטיהם של ילדים יהודים רשומים מבלי לעורר חשד וכך איפשר להם לברוח דרך המעון מול התיאטרון בפלאנטאג' מידנלאן 31, שהיה קרוב לשם.

יחד עם מנהלת המעון הנרייטה פימנטל והכלכלן איש אמסטרדם פליקס הלברסטד, שעבד גם הוא בתיאטרון, הוצאו הילדים.

היו כמה שיטות הברחה. תינוקות הוחזרו דרך הגן לבית הספר הרפורמי במספר 27, לימים מוזיאון השואה הלאומי של הולנד, שם שיתף פעולה המנהל, יוהאן ואן הולסט, ושם הייתה תינוקייה. התינוקות הוצאו מהמעון בתיק, סל או תרמיל. כשעברה החשמלית הוברחו ילדים דרך דלת הכניסה כי באותו הרגע החיילים הגרמנים, שעמדו מול התיאטרון ההולנדי בצד השני של הרחוב, לא יכלו לראות את הכניסה למעון.<ref name="JCK"></ref> המורים לקחו את הילדים הגדולים לטיולים קצרים ברחוב, וכל פעם סידרו את בריחתו של ילד אחד בחשאי.<ref>[https://www.onsamsterdam.nl/component/content/article/631-nummer-5-mei-2005?start=2 Crèche Hollandsche Schouwburg], Ons Amsterdam, mei 2005</ref>

פימנטל וסייני קטנבורג הביאו ילדים לחברי המחתרת. ארבע קבוצות התנגדות היו מעורבות בשיכון הילדים: קבוצת NV עם יופ וורטמן, ועדת הילדים של אוטרכט, קבוצת טרוב (Trouw) וקבוצת הסטודנטים של אמסטרדם, שנקראה גם קבוצת מירבורג או קבוצת ואן דורן, עם פיט מירבורג (Piet Meerburg), שנשר מבית הספר למשפטים כדי לעזור לקבוצה זו. יחד חילצו הקבוצות השונות כאלף ילדים יהודים מהמעון.<ref>Ondergang, Dr. J. Presser, Staatsuitgeverij, ’s Gravenhage 1885. Hoofdstuk V, Verzet van Joden, pag. 11. DBNL</ref> פעילי הצלה נוספים היו האנה ואן דה פורט (Hanna Van de Voort) ושאנדור בארקס (Sándor Baracs).

הלברסטד וסוסקינד דאגו שהרישומים של הילדים יוסרו. פעולת ההצלה הזו התרחשה ללא ידיעת המועצה היהודית.<ref>L. de Jong: Het Koninkrijk der Nederlanden in de Tweede Wereldoorlog. 14 delen, SDU, Den Haag, 1969-1991. Deel 6, p. 258.</ref>

== השפעה וביקורת ==
החוקר ברט יאן פלים (Flim) מעריך ש-500–700 ילדים חולצו ב-18 חודשים. רבים מהם הגיעו ללימבורג ופריסלנד. חיזלה ויברדינק-סנליין, חברת קבוצת אוטרכט, סבורה שהיו 1,100 ילדים. מירבורג סבר שאם ממשלת הולנד הגולה הייתה מדווחת יותר על גורלם של היהודים, הורים יהודים רבים יותר היו מוכנים לוותר על ילדיהם לצורך הסתרתם.

== קולנוע וספרות ==
* סוסקינד, סרט משנת 2012
* 
* אסטריד סי (Astrid Sy), אל תזכיר שמות. Luitingh-Sijthoff (2021). .

== ראו גם ==
* חזינה ואן דר מולן
* הסטר ואן לנפ
* יוהאן ואן הולסט

==הערות שוליים==

קטגוריה:שואת יהודי הולנד
קטגוריה:יהדות הולנד
קטגוריה:יהדות אמסטרדם
קטגוריה:הצלה בשואה
קינדייסהאפן

קינדייסהאפן (בהולנדית: Kindjeshaven, תרגום מילולי: מקום מבטחים לילדים) היה בית ילדים באוטרכט ששימש בתקופת הכיבוש הנאצי מקום מבטחים לילדים יהודים רבים.

המעון נוסד בנובמבר 1940, כחצי שנה לאחר שהגרמנים הנאצים כבשו את הולנד במלחמת העולם השנייה. את המעון ייסדה הסטודנטית למשפטים טרוי ואן ליר (Trui van Lier) והוא שכן ברחוב פרינס הנדריקלאן 4 (Prins Hendriklaan 4). הוא נקרא על שם רחוב במרכז העיר בשם קינטגנסהאפן. יחד עם יט ברדניס ואן ברלקום, ואן ליר הצליחה להביא 150 ילדים יהודים למקום מבטחים דרך בית הילדים משנת 1941 ואילך. עקב הוצאתה להורג של בת דודתה של טרוי, טרוס ואן ליר (Truus van Lier), נאלצה טרוי להפסיק את השתתפותה במבצע ההצלה בבית הילדים. יט המשיכה בכך עד פברואר 1945.

הנהלת המבצע לא הייתה ממוקמת במעון עצמו, אלא מוסתרת בבטחה יחסית בארמון הארכיבישוף הרומי-קתולי של אוטרכט.

== ראו גם ==
* חזינה ואן דר מולן
* הסטר ואן לנפ
* יוהאן ואן הולסט
* הברחת הילדים מהתיאטרון ההולנדי
* ועדת הילדים של אוטרכט
* NV (קבוצת התנגדות)

== קישור חיצוני ==
* סרט תיעודי: [http://www.omroepmax.nl/because-hun-hart-sprak/ כי ליבם דיבר], 2011
קטגוריה:שואת יהודי הולנד
קטגוריה:המחתרת ההולנדית
קטגוריה:אתרי מסתור ומקלט ליהודים בשואה
מרי דימיק הריסון

מרי סקוט דימיק הריסון לבית לורד (באנגלית: Mary Scott Dimmick Harrison; 30 באפריל 1858 – 5 בינואר 1948) הייתה אשתו השנייה של בנג'מין הריסון, הנשיא ה-23 של ארצות הברית. היא הייתה צעירה בכמעט 25 שנים מהריסון, והייתה אחייניתה של אשתו הראשונה קרוליין הריסון. <ref></ref>

== ביוגרפיה ==
היא נולדה ב-30 באפריל 1858 בהונסדייל, פנסילבניה, בתור מרי סקוט לורד, והייתה בתם של ראסל פרנהאם לורד, המהנדס הראשי של תעלת דלאוור והדסון (שנודעה מאוחר יותר כמסילת דלאוור והדסון), ואשתו אליזבת' מייו סקוט.<ref name="walk"></ref>

ב-22 באוקטובר 1881 היא נישאה לוולטר ארסקין דימיק (4 ביולי 1856 – 14 בינואר 1882), בנו של התובע הכללי של פנסילבניה ואחיו של ראש עיריית סקרנטון לעתיד ג'יי בנג'מין דימיק. הוא מת שלושה חודשים לאחר נישואיהם, והותיר אותה אלמנה בגיל 23. כאחייניתה של קרוליין הריסון, בשנת 1889 היא עברה לגור בבית הלבן כדי לשמש כעוזרת לגברת הראשונה. זמן מה לאחר מותה של גברת הריסון ב-1892, הנשיא לשעבר וגברת דימיק התאהבו ובסוף 1895 הודיעו על אירוסיהם.

בגיל 37 היא נישאה לנשיא לשעבר, שהיה בן 62, ב-6 באפריל 1896, בכנסייה האפיסקופלית הפרוטסטנטית של סנט תומאס בניו יורק. ילדיו הבוגרים של הריסון מנישואיו הראשונים, נחרדים מהחדשות, לא השתתפו בחתונה. סגן הנשיא של הריסון ומושל ניו יורק, לוי פ. מורטון, וכמה חברי קבינט לשעבר היו בין שלושת תריסרי האורחים; מזכיר הצי לשעבר , בנג'מין פ. טרייסי היה השושבין. ללא ירח דבש, הזוג התיישבו באינדיאנפוליס.

יחד, למשפחת הריסון הייתה בת אחת:
* אליזבת (הריסון) ווקר (1897–1955), עורכת דין. היא נולדה באינדיאנפוליס, סיימה את בית הספר למשפטים באוניברסיטת ניו יורק ב-1919. בשנת 1922 היא נישאה לג'יימס בליין ווקר, נינו של מזכיר המדינה של אביה ג'יימס ג'י בליין. היא הייתה מייסדת ומוציאה לאור של "סימנים בחדשות", עלון השקעות לנשים. בתם, מרי ג'יין ווקר, נישאה לניואל גארפילד, נכדו של שר הפנים ג'יימס רודולף גרפילד, ונין של הנשיא ג'יימס גארפילד.<ref name="Wives"></ref>

ההריסונים טיילו רבות: לוונצואלה, שם מילא הריסון תפקיד ביישוב סכסוך גבולות, ולוועידת השלום הראשונה בהאג ב-1899. בנג'מין הריסון מת ב-13 במרץ 1901. גברת הריסון חיה אחריו כמעט חצי מאה. ארדן דייוויס מליק מגלה ש"מרי דימיק הריסון הקימה את בית הזיכרון של בנג'מין הריסון באינדיאנפוליס, אינדיאנה". בשנת 1901, היא הזמינה את פרדריק ווילסון מאולפני טיפאני ליצור חלון ויטראז' עבור הקהילה הוותיקה של בנג'מין הריסון, הכנסייה הפרסביטריאנית הראשונה. <ref></ref>

ב-1 בספטמבר 1914, מרי ובתה אליזבת בת ה-17 חזרו מאירופה עם פרוץ המלחמה על סיפון ה-SS "Ryndam". היא מתה מאסתמה בניו יורק ב-5 בינואר 1948. היא נקברה באינדיאנפוליס, אינדיאנה, בבית הקברות קראון היל.

== קישורים חיצוניים ==

== הערות שוליים ==

קטגוריה:משפחת הריסון
קטגוריה:בנג'מין הריסון
קטגוריה:אמריקאיות שנולדו ב-1858
קטגוריה:אמריקאיות שנפטרו ב-1948
גביע ליגת העל בכדורגל נשים 2024/2025

גביע אתנה לעונת 2024/2025 היא התחרות החמישית במפעל זה. משחקי התחרות צפויים להיפתח ב-22 באוגוסט 2024 ומשחק הגמר צפוי להיערך ב-23 בספטמבר 2024.

== פורמט התחרות ==
בתחרות ישתתפו 8 קבוצות ליגת העל שיחולקו לשני בתים. בכל בית יתקיימו 3 מחזורי משחקים כשכל קבוצה משחקת מול כל הקבוצות האחרות בבית פעם אחת ובסך הכל 3 משחקים לקבוצה. שתי הקבוצות הראשונות בכל בית יעפילו לחצי הגמר. הקבוצות שלא יעפילו לשלב זה יקיימו משחקי דירוג כדי לקבוע את מיקומן הסופי בתחרות.

שלב חצי הגמר יערך לפי הצלבת מיקום בין הבתים ובשיטת נוק אאוט כשהמנצחות יעפילו למשחק גמר.

== החלוקה לבתים ==
{| class="wikitable"
!בית א'
!בית ב'
|-
|הפועל קטמון ירושלים
|מ.ס. קריית גת
|-
|הפועל עירוני פתח תקווה
|אס"א תל אביב
|-
|הפועל תל אביב
|מכבי כישרונות חדרה
|-
|הפועל באר שבע
|מ.כ. רמת השרון
|}

== ראו גם ==
* עונת 2024/2025 בליגת העל בכדורגל נשים

== קישורים חיצוניים ==
* עונת 2024/2025 בגביע אתנה, באתר [https://www.football.org.il/national-cup/?national_cup_id=790&season_id=26 ההתאחדות לכדורגל בישראל]
התנועה הקיבוצית (ארגון)

התנועה הקיבוצית (ארגון)

התנועה הקיבוצית (שם רשמי: התנועה הקיבוצית (2000) אגודה שיתופית מרכזית בע"מ) היא ארגון הגג של 259 קיבוצים בישראל. התנועה הוקמה בשנת 2000 מאיחוד של התק"ם - התנועה הקיבוצית המאוחדת, עם תנועת הקיבוץ הארצי של השומר הצעיר שנקרא התנועה הקיבוצית. התנועה מגדירה את מטרתה כ"הגשמת דרך החיים הקיבוצית ליצירה וקידום של חברה שיתופית, שוויונית ודמוקרטית." החל מפברואר 2024 מכהן ליאור שמחה כמזכ"ל התנועה.

תנועה קיבוצית נוספת הקיבוץ הדתי ממשיכה להתקיים לצד התנועה הקיבוצית.

== תפקידי התנועה ==
"התנועה" היא אגודה שיתופית מרכזית, המובילה את סדר היום הקיבוצי במדינת ישראל ומייצגת את הקיבוצים, מול רשויות המדינה. בנוסף, מספקת התנועה לבעלי התפקידים בקיבוצים ולחברים מכלול שירותים וייעוץ בתחומי חיים שונים כגון חברה וקהילה, כלכלה ושיכון, קליטה, חינוך, חקלאות ועוד. כמו כן, מפעילה התנועה הקיבוצית מגוון פרויקטים של מעורבת חברתית, מתוך רצון לעזור לקבוצות ויחידים, ולהשפיע על היותה של החברה הישראלית סולידרית, דמוקרטית והוגנת.

כמו כן, מפעילה התנועה הקיבוצית מגוון פרויקטים ושותפה בעשרות עמותות וארגונים בתחומי המעורבת החברתית והחינוך, מתוך רצון להשפיע על היותה של החברה הישראלית סולידרית, דמוקרטית והוגנת.

== מבנה ופעילות ==
בתנועה פעילים כ-100 עובדים המחולקים לחמישה אגפים, חברה וקהילה, חינוך, כלכלה, מעורבות וצעירים ומטה בנוסף למחלקות משפטיות ופוליטיות.

לתנועה הקיבוצית מספר קרנות חברתיות בתחומי השיקום (קרן החירום לגיוס תרומות) וקרן "חבצלת החדשה" המתקצבת עמותות וארגונים שבזיקה לערכי הקיבוץ - בתחומי התרבות היהודית (בינ"ה, שיטים, המדרשה) בתחומי החינוך החברתי (תנועות הנוער העובד והלומד, המחנות העולים, השומר הצעיר), הכשרת עתודת הוראה (מכללת אורנים וסמינר הקיבוצים) ארגוני זהות קיבוצית וארכיון (יד טבנקין, יד יערי), זיכרון השואה (מורשת, בית לוחמי הגטאות), מרכזים טיפוליים כגון בית הספר ופנימייה "נווה צאלים" והמרכז לייעוץ ושיקום, ובתחומים רבים נוספים.

== תנועות קיבוציות עד הקמת התנועה הקיבוצית ==
מאז הקמתו של הקיבוץ הראשון בארץ ישראל (ובעולם) דגניה א' ועם הקמת של עוד ועוד קיבוצים, התאגדו אלה תחת ארגוני גג. לאורך השנים הוקמו ארגוני גג שונים בעלי אידאולוגיות שונות. החל אמצע המאה העשרים, שלושת הארגונים שכינסו תחתיהם את המספר הרב ביותר של קיבוצים היו הקיבוץ הארצי, הקיבוץ המאוחד ואיחוד הקבוצות והקיבוצים. בין התנועות השונות היו פערים אידאולוגיים הן באשר לתפיסת העולם החברתית-כלכלית והן בנוגע לתפיסות המדיניות באשר ליחסי ישראל, מדינות הערב והפלסטינים. על רקע זה חלו לאורך השנים פילוגים בתנועות כאשר פערים אלה העמיקו, ומיזוגים כאשר הם הטשטשו. בשנת 1980 התמגזו הקיבוץ המאוחד ואיחוד הקבוצות והקיבוצים להקמת התק"ם - התנועה הקיבוצית המאוחדת. בשנת 2000 זו התמזגה עם הקיבוץ הארצי.

== ראו גם ==
* הקיבוץ הארצי
* הקיבוץ המאוחד
* איחוד הקבוצות והקיבוצים
* השומר הצעיר
* רשימת הקיבוצים בתנועה הקיבוצית

== לקריאה נוספת ==
* הנרי ניר, רק שביל כבשו רגלי: תולדות התנועה הקיבוצית, הקיבוץ המאוחד, 2008
* רן אברמיצקי, תעלומת הקיבוץ: חברה שוויונית בעולם קפיטליסטי, מאגנס, 2022

== קישורים חיצוניים ==
* [http://kibbutz.org.il אתר התנועה הקיבוצית]
* [https://kibbutz.haifa.ac.il/ המכון לחקר הקיבוץ והרעיון השיתופי באוניברסיטת חיפה]

2024 08
קטגוריה:הקיבוץ
הצהרת נוהג הסמכה

הצהרת נוהג הסמכה (CPS) הוא מסמך מרשות אישורים או חבר ברשת אמון המתאר את הנוהג שלהם להנפיק ולנהל אישורי מפתח ציבורי . <ref></ref>

חלק מהמרכיבים של CPS כוללים תיעוד שיטות עבודה בהיבטי:
* הנפקה
* פרסום
* אחסון בארכיון
* שלילה
* חידוש

על ידי פירוט נוהל ההנפקה, השלילה והחידוש, CPS מסייע לגופים לשפוט את המהימנות היחסית של רשות אישורים מסוימת. <ref>American Bar Association Digital Signature Guidelines 1996, (section 1.8.1)</ref>

== רשויות אישורים ==
ברשות אישורים, ה־CPS צריך לנבוע ממדיניות האישורים של הארגון וניתן להפנות אליו באישורים שהונפקו. <ref></ref>

== רשת של אמון ==
מכיוון שאנשים פרטיים פועלים כמאשרים ברשת של אמון, לפעמים נעשה שימוש במסמכי CPS בודדים. לדוגמה, ב־PGP WoT, ה־CPS עשוי לציין שהישות המאשרת בדקה שתי צורות של מזהה ממשלתי חוקי לפני החתימה על המפתח הציבורי של אותו אדם.

== חתימות דיגיטליות ==
בעת אימות חתימות דיגיטליות, כדאי לעיין ב־CPS כדי לקבוע מה המשמעות של הנפקת האישור על ידי הגורם המאשר. <ref>American Bar Association Digital Signature Guidelines 1996, </ref>

== הפניות ==

קטגוריה:מפתח ציבורי
Holiday in Cambodia

"Holiday in Cambodia" (בעברית: "חופשה בקמבודיה") הוא שיר של להקת הפאנק רוק האמריקאית דד קנדיז. השיר יצא כסינגל השני של הלהקה במאי 1980 על ידי Optional Music עם "Police Truck" כבי-סייד. התצלום על העטיפה הקדמית של הסינגל נלקח מהטבח באוניברסיטת תמאסאט בתאילנד, ובו נראה חבר בקהל מכה את גופתו התלויה של מפגין סטודנט באמצעות כיסא מתכת.

השיר הוקלט מחדש עבור אלבומה הראשון של הלהקה, Fresh Fruit for Rotting Vegetables; ההקלטה המקורית של השיר, כמו גם הבי-סייד של הסינגל, זמינים באלבום האוסף Give Me Convenience or Give Me Death משנת 1987.

== הרכב ==
השיר נכתב זמן קצר לאחר הדיקטטורה הרצחנית של הקמר רוז', בהנהגתו של פול פוט, שעל פי ההערכות היה אחראי למותם של כרבע מאוכלוסיית קמבודיה בין השנים 1975 ל-1979. מילות השיר מותחות ביקורת על סטודנטים חסרי כנות בגיל קולג' בעולם המערבי, ומשווים את אורח חייהם לזה של אלה הנמצאים תחת המשטר הקמבודי. בקליפ הרשמי נראים חיילים אמריקאים במסוק, חלקם נרדפים על ידי המון, הפצצות כולל הפצצת נפאלם של חיל האוויר האמריקני, ואנשים שנשרפו על ידי נפאלם, בהתייחסות למבצע מניו (Operation Menu).<ref></ref>

ההקלטה המחודשת של השיר שמופיע ב-Fresh Fruit for Rotting Vegetables שונה מגרסת הסינגל, ארוכה בחמישים וחמש שניות, בקצב גבוה יותר וכוללת פתיח מורחב בהשפעת גלישה, כמו גם סולו ברידג' וגיטרה מורחב.

== תביעה ==
באוקטובר 1998 נתבע ג'לו ביאפרה על ידי שלושה חברים לשעבר בלהקת דד קנדיז, שטענו כי הונו אותם בתמלוגים המגיעים להם.<ref name=":0"></ref> "תעשיית התקליטים מרפרף על תמלוגים שאמנים חייבים מאז ההתחלה", אומר הגיטריסט של דד קנדיז, איסט ביי ריי. "המקרה הזה לא שונה מניצול של מוזיקאי בלוז בשנות העשרים והשלושים... אי אפשר להכחיש שהיינו הקורבנות כאן". לטענת ביאפרה, התביעה נבעה מסירובו לאפשר שימוש ב-"Holiday in Cambodia" בפרסומת ל-Levi's Dockers; ביאפרה מתנגד ללוי'ס בשל מה שלדעתו הם שיטות עסקיות לא הוגנות ועבודה בסדנאות יזע.<ref name=":0" /><ref></ref> ביאפרה הפסיד בתביעה, וכבעלים של אלטרנטיב טנטקלס, חויב לשלם פיצויים בסך 200,000 דולר לשאר חברי הלהקה.<ref></ref>

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי דד קנדיז
קטגוריה:שירים באנגלית
קטגוריה:שירי מחאה
קטגוריה:שירים סאטיריים
קטגוריה:שירים על אסיה
קטגוריה:שירים על פושעים
קטגוריה:מחלוקות במוזיקה
טרוי ואן ליר

טרוי (חרטרוידה) ואן ליר (בהולנדית: Geertruida Elisabeth (Trui(tje)) van Lier; 13 בנובמבר 1914 - 29 בנובמבר 2002) הייתה יהודייה למחצה, פעילת המחתרת ההולנדית במהלך מלחמת העולם השנייה.

ואן ליר הייתה בתם של היהודי אלפרד יוהאן סלומון ואן ליר וקורנליה חרטרוידה גולדנשטידן אגלינג הלא יהודייה. היא הייתה אחייניתה של לוחמת ההתנגדות טרוס ואן ליר.

בשנת 1935 החלה ואן ליר ללמוד משפטים. באוקטובר 1940, כחצי שנה לאחר כיבוש הולנד בידי גרמניה הנאצית, הקימה ואן ליר מעון יום באוטרכט באזור פרינס הנדריקלאן (Prins Hendriklaan), אותו כינתה קינדייסהאפן. יחד עם יט ברדניס ואן ברלקום היא הצליחה להביא 150 ילדים יהודים למקום מבטחים דרך בית הילדים במהלך תקופת הכיבוש.<ref></ref> לדבריה, זה היה פחות ממה שביקשה לעשות.<ref></ref>

עקב הוצאתה להורג של בת דודתה טרוס ואן ליר בשנת 1943, נאלצה ואן ליר להפסיק ללכת למעון והסתתרה בקולמבורג. יט המשיכה לעבוד במעון עד פברואר 1945.

== לאחר המלחמה ==
לאחר המלחמה ניסתה ואן ליר לחזור לאוטרכט. היא הייתה בהריון, אך שירות המדינה של אוטרכט פעל נגדה. פעמיים הוקצה לה בית שהתברר שלא קיים. היא קיבלה שומת מס בגין התעסקות במינהל הטיפול בילדים במהלך המלחמה. רק בשנות ה-90 זכתה להכרה על פעולות ההתנגדות שלה. בפברואר 1992 קיבלה את התואר חסידת אומות העולם מיד ושם, ואת האות עצמו קיבלה בטקס בישראל בשנת 1994. עיריית אוטרכט העניקה לה את מדליית עיר הכסף ב-1995 וסכום כסף כפיצוי על מה שנעשה לה לאחר המלחמה.<ref></ref> לאחר פרישתה ביקרה את יט בקנדה ולאחר מכן החליטה לעבור מאוטרכט לנוורדוולדה (Noordwolde).

ב-13 בנובמבר 2023, יום הולדתה, נשתלו פקעות פרחים בקונינגסלאאן, ליד מגרש המשחקים בפארק וילהלמינה. מדי אביב, פרחים כחולים שפורחים באביב יוצרים את ארבע האותיות של שמה הפרטי.<ref></ref> בינואר 2024 פורסם כי חוקר ההיסטוריה ג'ים טרלינגן כותב ספר על ואן ליר.<ref></ref>

==הערות שוליים==

קטגוריה:חברי המחתרת ההולנדית
קטגוריה:מצילים בשואה: הולנד
קטגוריה:הולנדים שנולדו ב-1914
קטגוריה:הולנדים שנפטרו ב-2002
פבריציו רומאנו

פבריציו רומאנו (באיטלקית: Fabrizio Romano; נולד ב-21 בפברואר 1993) הוא עיתונאי ספורט איטלקי מהידועים בעולם.

תחום העיסוק העיקרי שלו זה העברות שחקנים בכדורגל, וידוע גם בזכות המשפט "here we go" שאותו אומר כאשר הוא מפרסם על עסקת העברה.

== חיים אישיים ==
רומאנו נולד בנאפולי בפברואר 1993, והוא אוהד של ווטפורד מאנגליה.<ref></ref>

== עבודתו כעיתונאי ==
רומאנו התחיל לעבוד בעיתונאות ספורט בהיותו נער בתיכון. את פריצת הדרך שלו כעיתונאי רומאנו עשה בשנת 2010 כשהוא קיבל מידע על העברה במחלקת הנוער של ברצלונה ומאז הוא מפתח קשרים עם סוכנים ומועדונים בכל רחבי אירופה. רומאנו נחשב בקרב אוהדי הכדורגל למקור מידע אמין, אולם יש הטוענים שהוא מקבל כסף מקבוצות שרוצות שיסקר אותן יותר.

== קישורים חיצוניים ==

==הערות שוליים==

קטגוריה:עיתונאים איטלקים
קטגוריה:איטלקים שנולדו ב-1993
ז'אניו ביקל

ז'אניו ביקל (בפורטוגזית: Janio Bikel; נולד ב-29 ביוני 1995) הוא כדורגלן מגינאה ביסאו המשחק בעמדת הקשר האחורי במכבי נתניה.

==קריירת מועדונים==
ביקל התחיל את הקריירה שלו במחלקת הנוער של טורה לבאנטה הספרדית ובגיל 17 הצטרף להירנפיין. ב-7 במרץ 2015 ביקל ערך את הופעת הבכורה שלו בקבוצה הבוגרת במשחק הליגה נגד דן האג. עד לסיום העונה רשם 6 הופעות בקבוצה.

בקיץ חתם בהירנפיין. ב-6 בדצמבר 2012 הבקיע את שער הבכורה שלו בקבוצה בתיקו 2-2 נגד זוולה.

ב-14 ביוני 2018 ביקל חתם בצסק"א סופיה מליגת העל הבולגרית.

ב-28 בפברואר 2020 חתם בונקובר וייטקאפס הקנדית שמשחקת ב-MLS. ב-23 ביוני 2021 הבקיע את שער הבכורה שלו בקבוצה בהפסד 2-1 ללוס אנג'לס גלאקסי.

ב-21 בינואר 2022 ביקל הושאל למועדון האיטלקי ויצ'נזה עד לסיום העונה. בקיץ חזר לוונקובר, אך לא לזכה לדקות משחק ושוחרר בסיום העונה.

ב-11 בפברואר 2023 חתם בחימקי מליגת העל הרוסית עד לסיום העונה. בסיום העונה עזב את הקבוצה לאחר שירדה לליגה השנייה.

ב-15 באוגוסט 2023 חתם בגזיאנטפ הטורקית.

ב-13 באוגוסט 2024 חתם במכבי נתניה מליגת העל.

==קריירה בינלאומית==
ביקל נולד בגינאה ביסאו ובגיל צעיר עבר לפורטוגל, לכן היה זכאי לייצג את שתי המדינות בזירה הבינלאומית. בצעירותו רשם מספר הופעות בנבחרת הנוער של פורטוגל.

ב-23 במרץ 2022 ערך את הופעת הבכורה שלו בנבחרת גינאה ביסאו בניצחון 0-3 נגד .

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:קשרי כדורגל פורטוגזים
קטגוריה:גינאה ביסאו: קשרי כדורגל
קטגוריה:כדורגלני הירנפיין
קטגוריה:כדורגלני ניימכן
קטגוריה:כדורגלני צסק"א סופיה
קטגוריה:כדורגלני ונקובר וייטקאפס
קטגוריה:כדורגלני ויצ'נצה
קטגוריה:כדורגלני חימקי
קטגוריה:כדורגלני גזיאנטפ
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ספורטאים פורטוגזים בהולנד
קטגוריה:ספורטאים פורטוגזים באיטליה
קטגוריה:ספורטאים פורטוגזים בטורקיה
קטגוריה:ספורטאים זרים בהולנד
קטגוריה:ספורטאים זרים בבולגריה
קטגוריה:ספורטאים זרים בקנדה
קטגוריה:ספורטאים זרים באיטליה
קטגוריה:ספורטאים זרים ברוסיה
קטגוריה:ספורטאים זרים בטורקיה
קטגוריה:פורטוגזים שנולדו ב-1995
קטגוריה:אישים מגינאה ביסאו שנולדו ב-1995
זאב פולישוק

זאב פולישוק (1916 – 1 ביולי 1976) היה פרופסור למיילדות וגינקולוגיה, מנהל מחלקת נשים ויולדות בבית החולים הדסה עין כרם בשנים 1966–1976.

== ביוגרפיה ==
נולד בשנת 1916 בנורפוק, וירג׳יניה, ארצות הברית. לאחר שעלה לארץ התגורר עם הוריו בתל אביב ולמד בתיכון גימנסיה הרצליה.

סיים בגיל 22 את לימודי הרפואה בהצטיינות בנאפולי, איטליה. למד רפואה גם בביירות ובלונדון. עבד במחלקת נשים בבית החולים האמרסמית' בלונדון. התמחה בארצות הברית, בין היתר בבית החולים מאונט סיני בניו יורק.

משנת 1958 ניהל פולישוק את מחלקת הנשים בבית החולים רוטשילד בחיפה, לימים המרכז הרפואי בני ציון. לאחר מותו של פרופ' ברנרד צונדק בשנת 1966 עבר לנהל את מחלקת הנשים בהדסה עין כרם בירושלים.

פולישוק היה פורץ דרך בכמה היבטים. בין השאר החליף במחלקה שבראשה עמד את האסכולה הגרמנית של פרופ' צונדק, שהייתה נהוגה עד אז, באסכולה האמריקאית, שבה התחנך. באגף היולדות הנהיג פולישוק שיטה חדשה, שלפיה הילוד הושאר ליד מיטת היולדת, ולא הועבר לחדר התינוקות לאחר הלידה, כפי שהיה נהוג עד אז.

פרסם מאמרים רבים בכתבי עת רפואיים בארץ ומחוצה לה. עסק בכירורגיה גינקולוגית ובחקר הפוריות והעקרות. טיפל בנשים רבות בארץ וכאלה שבאו מחוץ לישראל. טיפל באשתו הראשונה של השאה הפרסי, אשר הזמינו לשהות בפרס לשם כך.

פולישוק העמיד שורת תלמידים בולטים, אשר חלקם המשיכו את דרכו בבית החולים הדסה: פרופ' יוסף שנקר, שניהל את המחלקה בשנים 1999-1978; פרופ' נרי לאופר, שניהל את המחלקה בשנים 1999–2012 ועוד.

התגורר בירושלים. לאחר פטירתו השאיר אחריו את רעייתו, פלה פולישוק, שנפטרה ב-2022, ואת ילדיו, ליאורה גושן ואביגדור דורות.

== קישורים חיצוניים ==
* [https://scholar.google.co.il/scholar?hl=iw&as_sdt=0%2C5&q=Zeev+Polishuk&btnG= מאמריו של פרופ' זאב פולישוק בגוגל סקולר]
* 

== הערות שוליים ==

קטגוריה:גינקולוגים ישראלים
קטגוריה:סגל מרכז רפואי הדסה
קטגוריה:בוגרי גימנסיה הרצליה
קטגוריה:ישראלים שנולדו ב-1916